Regslui se siel | Netwerk24
Regslui se siel
Deur Dawie Jacobs, Sterrewag 22 Februarie 2021 05:08
Die Amerikaanse senaat het 'n gulde geleentheid om vertroue in hul demokrasie met Donald Trump se verhoor te herstel, jammerlik verspeel.
Ek salueer die Demokrate se span wat hul saak met eerlikheid en integriteit gestel het. Ten einde nie hul volk verder te verdeel nie, het hulle nie die Republikeine aangeval nie, maar gefokus op die beskuldigde, die rol van die president en die beskerming van hul grondwet.
Die verdedigingspan se vertoning was 'n klap in die gesig vir die regsprofessie, hul grondwet en bowen­al vir waarheid en integriteit. Dis tragies om te sien hoe regsmense hul siel vir geld kan verkoop.
Trump was op 6 Januarie bereid om die land saam met hom oor die afgrond te sleep. Genadiglik het hy misluk as gevolg van gesonde instellings.